Gold
30.5% దిగజారిన పసిడి దిగుమతులు
న్యూఢిల్లీ, డిసెంబరు 19: బంగారం దిగుమతులు ఏప్రిల్‌-నవంబరు నెలలమధ్యకాలంలో 30.5శాతం దిగజారాయి. విలువల్లో చూస్తే 15.74 బిలియన్‌ డాలర్ల విలువైన బంగారం దిగుమతులు జరిగాయి. దిగుమతులపరంగాచూస్తే అంతకుముందు ఏడాది ఇదేనెలలో 22.64 బిలియన్‌ డాలర్లుగా ఉన్న సంగతి తెలిసిందే. అంతర్జాతీయంగా పసిడి ధరలు కొంతమేర దిగజారడమే ఇందుకుకీలకం అని తేలింది. అయితే బంగారం దిగుమతులు నెలవారీగాచూస్తే నవంబరులో పెరిగాయి. 23.24శాతంపెరిగి 4.36 బిలియన్‌ డాలర్లుగా ఉన్నాయి. సెప్టెంబరు నుంచి ఇప్పటివరకూ కూడా దిగుమతి ఆర్డర్లు తగ్గుతున్నట్లు తేలింది. బంగారం దిగుమతులు పెరగడం వల్ల వాణిజ్య లోటు కూడా రెండున్నరేళ్ల గరిష్టస్థాయికి పెరిగి 13 బిలియన్‌ డాలర్లుగా నిలిచింది. అంతకుముందు ఏడాది నవంబరునెలలో వాణిజ్యలోటు 10.33 బిలియన్‌ డాలర్లుంటే ఈ సారి మరికొంత పెరిగిం ది. చైనా తర్వాత ప్రపంచంలో బంగారం దిగుమ తుల్లో రెండో అతిపెద్ద దేశంగా నిలిచింది. 2015- 16 ఆర్థిక సంవత్సరానికిగాను కరెంటుఖాతా లోటు 22.1బిలియన్‌ డాలర్లుగా ఉంది. స్థూల దేశీయో త్పత్తిలో 1.1శాతం వాటాతో ఉంది.2014-15లో 26.8 బిలియన్‌ డాలర్లుగా ఉన్న లోటు జిడిపిలో 1.3శాతంగా ఉంది. పరిమాణం పరంగాచూస్తే మొత్తం అధికారిక బంగారం దిగుమతులు 60 టన్నులకు తగ్గాయి. అంతకుముందు ఏడాదితో 250 టన్నులతో పోలిస్తే భారీగా తగ్గాయి. 2015 -16లో భారత్‌ 650 టన్నుల బంగారం దిగుమతి చేసుకుంది. నవంబరు నెలలో 100 టన్నులకు చేరి స్థిరంగా ఉన్నాయి. నగదు సంక్షోభం కారణంగా దిగుమతులు కూడా తగ్గాయి. కొనుగోళ్లు మందగించడంతో రిటైలర్లు, జ్యుయెలర్లు, తయారీ దారులు కూడా అంతగా ఆసక్తి చూపించలేదు. కొత్తనోట్ల కొరత కారణం గా గ్రామీణప్రాంతంలో డిమాండ్‌ దెబ్బ తిన్నది. ప్రపంచపసిడిమండలి అంచనాల ప్రకారం చూస్తే జూలై, సెప్టెంబరు నెల ల్లో పసిడి డిమాండ్‌ 28శాతం పెరిగి 194.8 టన్నులుగా ఉంది. ధరలు పెరగ డం, చట్టపరమైన మార్పుల కారణంగా తగ్గిందని అంచనా. పూర్తి సంవత్సరానికిగాను డిమాండ్‌ 650 నుంచి 750టన్నులకు మించక పోవ చ్చని ప్రపంచ పసిడి మండలి అంచనా వేస్తోంది. ====== మార్కెట్లపై విదేశీ ఒత్తిళ్లు ముంబై, డిసెంబరు 19: అంతర్జాతీయ మార్కెట్‌ ధోరణులు ప్రతికూలంగా కనిపిం చడంతో బలహీనంగా ప్రారంభం అయిన దేశీయస్టాక్‌ మార్కెట్లు రోజు మొత్తం నీరసంగానే నడిచాయి. చివరివరకూ ఊగిసలాడి ఓమోస్తరు నష్టాలతో ముగిసాయి. అయితేచివరి అర్ధగంటలో ఉన్నట్టుండి ఊపందుకున్న అమ్మకాల కారణంగా సెన్సెక్స్‌ 140పాయింట్ల దిగజారగా ఎన్‌ఎస్‌ఇ నిఫ్టీ సాంకేతికంగా కీలకమైన 8100 దిగువకు చేరింది. చివరినిమిషంలో కాస్తకోలుకుని 35 పాయింట్ల నష్టానికి 8104 వద్ద నిలి చింది. సెన్సెక్స్‌ కూడా 115 పాయింట్లు దిగజారి 26,375పాయింట్లవద్ద స్థిరపడిం ది. ఎన్‌ఎస్‌ఇలో ఐటిరంగం యధాతథంగా నిలవగా పిఎస్‌యుబ్యాంకు,రియాల్టీ, మెటల్‌, ఫార్మా, ఆటో 1-0.6శాతంమధ్య క్షీణించాయి. ఇక బ్లూచిప్‌ షేర్లలో ఇన్‌ఫ్రాటెల్‌, ఏసియన్‌ పెయింట్స్‌, సన్‌ఫార్మా అల్ట్రాటెక్‌, హెచ్‌డిఎఫ్‌సి, ఎసిసి, అదానిపోర్టులు మారుతి, భారతి ఎయిర్‌ టెల్‌, ఎస్‌బిఐ 3-13శాతం మధ్య వెనుకంజ వేసా యి. గెయిల్‌ అత్యధికంగా 2.3శాతం ముందుకు దూకింది. ఇదేబాటలో అరబిందో, టాటాపవర్‌, గ్రాసిమ్‌, హెచ్‌సిఎల్‌ టెక్‌, ఐసిఐసిఐ 1-0.5శాతం లాభపడటం ద్వారా కొంత మార్కెట్లను అందుకున్నాయి. ఇక ట్రేడింగ్‌లో మార్కెట్ల బాటలోనే చిన్నషేర్లు కూడా నేల చూపులు చూసాయి. బిఎస్‌ఇలోమిడ్‌, స్మాల్‌క్యాప్‌ సూచీ లు 0.5శాతం చొప్పున వెనుకడుగు వేసాయి. ట్రేడైన మొత్తం షేర్లలో 1547 నష్టపోతే 1081 లాభపడ్డాయి. మిడ్‌క్యాప్స్‌లో ఒబెరా§్‌ు, రియాల్టీ, నాల్కో,పిరమల్‌, యూపిఎల్‌, బజాజ్‌ ఫిన్‌, యూనియన్‌బ్యాంకు, బెర్జర్‌ పెయింట్స్‌, శ్రీరామ్‌ట్రాన్స్‌, క్రిసిల్‌, ఎంఅండ్‌ఎం ఫైనాన్స్‌, ఐడిఎఫ్‌సి బ్యాంకు తదితర సంస్థలు 5.5 నుంచి 2.00శాతం మధ్య దిగజారాయి. స్మాల్‌క్యాప్స్‌ ట్రేడింగ్‌లో ట్రీహౌస్‌ 20శాతం దిగువకు రాగా స్వాన్‌ ఎనర్జీ 18శాతం, కెఎస్‌కె 17శాతం చొప్పున దిగజారాయి. ఇదేబాటలో అలం కిత్‌, అనూహ్‌పార్మా, 8కెమైల్స్‌, ఉజాస్‌, మణప్పురం, క్లారిస్‌, భారత్‌ ఫైనాన్షి యల్‌, ఆండ్రాయల్‌, గీతాంజలి, టివి టుడే, ఎంబిఎల్‌, సునీల్‌ హైటెక్‌, ఎంఎస్‌ఆర్‌, హెచ్‌ఇజి, ఇఐడి ప్యారీ, జిలెర్న్‌ తదితర సంస్థలు 4.5 నుంచి ఏడుశాతం మధ్య పతనం అయ్యాయి. డేటా మాటిక్స్‌ 13శాతం లాభపడగా ఆస్టెక్‌, జిఎస్‌ఎఫ్‌ సి, నిప్పో,హైగ్రౌడ్‌, జైకార్ప్‌, గ్లోబల్‌ ఆఫ్‌షోర్‌, ఎంటిఎన్‌ఎల్‌, సొనాటా సాఫ్ట్‌వేర్‌, మాంటెకార్లో, గాయత్రి ప్రాజెక్ట్సు, ఆర్‌పిజిలైఫ్‌, డైమండ్‌ పవర్‌ తదితర సంస్థలు 5-9శాతం మధ్య జంప్‌చేశాయి.